ಮಿಂಚಿಗೆ ವರ ಹೆದರಿಕೊಂಡಿದ್ದಕ್ಕೆ ಮದುವೆಯನ್ನೇ ಮುರಿದ ವಧು!

ಪಾಟ್ನಾ: ವರನೊಬ್ಬ ಮಿಂಚಿಗೆ ಹೆದರಿಕೊಂಡು ವಿಚಿತ್ರವಾಗಿ ವರ್ತಿಸಿದ್ದಕ್ಕೆ ವಧು ಮದುವೆಯನ್ನೇ ಮುರಿದ ಘಟನೆ ಬಿಹಾರದ ಪಾಟ್ನಾದಲ್ಲಿ ನಡೆದಿದೆ.

ರೇಣು ಕುಮಾರಿ(ಹೆಸರು ಬದಲಾಯಿಸಲಾಗಿದೆ) ಮದುವೆಯನ್ನೇ ಮುರಿದ ವಧು. ಮಿಂಚಿಗೆ ವರ ಹೆದರಿಕೊಂಡಿದ್ದಕ್ಕೆ ವಧು ಮದುವೆಯನ್ನು ಬೇಡ ಎಂದಿದ್ದಾಳೆ. ಇದರಿಂದ ಇಬ್ಬರ ಕುಟುಂಬದ ನಡುವೆ ಗಲಾಟೆ ಆಗಿದೆ.

ವರ ಮಿಂಚಿಗೆ ಹೆದರಿಕೊಂಡು ವಿಚಿತ್ರವಾಗಿ ವರ್ತಿಸಿದ್ದಾನೆ. ಇದ್ದನ್ನು ಗಮನಿಸಿದ ವಧು ಮದುವೆ ಬೇಡ ಎಂದಿದ್ದಾಳೆ. ವಧು ಮಾತನ್ನು ಕೇಳಿಸಿಕೊಂಡ ವರನ ಕುಟುಂಬದವರು ಒಂದು ಕ್ಷಣ ದಂಗಾಗಿದ್ದಾರೆ. ಮದುವೆಯ ಕೆಲವು ಶಾಸ್ತ್ರಗಳು ಮುಗಿದ ಮೇಲೆ ವಧು ಮದುವೆಗೆ ನಿರಾಕರಿಸಿದ್ದು ಎಲ್ಲರೂ ಆಶ್ಚರ್ಯಪಡುವಂತಾಯಿತು.

ಮದುವೆಯನ್ನು ನಿರಾಕರಿಸಿದ್ದಕ್ಕೆ ವರನ ಕುಟುಂಬದವರು ವಧುವಿನ ಕುಟುಂಬದವರ ವಿರುದ್ಧ ಆಕ್ರೋಶ ವ್ಯಕ್ತಪಡಿಸಿದ್ದಾರೆ. ಅಲ್ಲದೇ ವರನ ಕುಟುಂಬದವರ ಮೇಲೆ ಹಲ್ಲೆ ಮಾಡಿದ್ದಕ್ಕೆ ಪೊಲೀಸರು ವಧುವಿನ ಕುಟುಂಬದ ಮೂವರು ಸದಸ್ಯರನ್ನು ಬಂಧಿಸಿ ಜೈಲಿಗೆ ಕಳುಹಿಸಿದ್ದಾರೆ.

ಈ ಹಿಂದೆ ಹಲವು ವಧುಗಳು ಬೇರೆ ಬೇರೆ ಕಾರಣ ನೀಡಿ ಮದುವೆಯನ್ನು ನಿಲ್ಲಿಸಿದ್ದಾರೆ. ಆದರೆ ಇದೇ ಮೊದಲ ಬಾರಿಗೆ ವಧು ಮಿಂಚಿಗೆ ಹೆದರಿಕೊಂಡ ವರನನ್ನೇ ನಿರಾಕರಿಸಿ ಮದುವೆ ಮುರಿದಿದ್ದಾಳೆ ಎಂದು ವರದಿಯಾಗಿದೆ.